CELEX: C2005/171/56
Language: sl
Date: 2005-07-09 00:00:00
Title: Zadeva T-194/05: Tožba Teletech Holdings Inc. proti Uradu za usklajevanje na notranjem trgu (znamke in modeli), vložena dne 9. maja 2005

9.7.2005   
            
            
               SL
            
            
               Uradni list Evropske unije
            
            
               C 171/34
            
         Tožba Teletech Holdings Inc. proti Uradu za usklajevanje na notranjem trgu (znamke in modeli), vložena dne 9. maja 2005
   (Zadeva T-194/05)
   (2005/C 171/56)
   Jezik, v katerem je bila vložena tožba: angleščina
   Teletech Holdings Inc., s sedežem v Englewoodu, Colorado (ZDA), ki ga zastopa A. M. Gould, Solicitor, je dne 9. maja 2005 na Sodišče prve stopnje Evropskih skupnosti vložila tožbo proti Uradu za usklajevanje na notranjem trgu (znamke in modeli).
   Druga stranka pred odborom za pritožbe je bila Teletech International S.A., s sedežem v Parizu (Francija),
   Tožeča stranka Sodišču prve stopnje predlaga, naj:
   
               —
            
            
               razveljavi Odločbo R 497/2004-1 prvega odbora za pritožbe Urada za usklajevanje na notranjem trgu (znamke in modeli) z dne 3. marca 2005;
            
         
               —
            
            
               zadevo vrne oddelku za ugovore, da odloči o ugovoru zoper znamko Skupnosti št. 2 168 409, ki ga je vložil Teletech US v imenu Teletech International SA, na podlagi njene znamke Skupnosti št. 134 908 TELETECH GLOBAL VENTURES;
            
         
               —
            
            
               Uradu naloži plačilo stroškov, ki jih je imel Teletech US v postopku pred Sodiščem prve stopnje in odborom za pritožbe.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               TELETECH INTERNATIONAL S.A.
            
         
               Znamka Skupnosti, ki je predmet prijave:
            
            
               Besedna znamka TELETECH INTERNATIONAL za storitve iz razredov 35, 38 in 42
            
         
               Imetnik sporne znamke ali znaka
            
            
               Tožeča stranka
            
         
               Sporna znamka ali znak:
            
            
               Nacionalna znamka „TELETECH“ in znamka Skupnosti „TELETECH GLOBAL VENTURES“
            
         
               Odločba oddelka za ugovore:
            
            
               Zavrnitev prijave
            
         
               Odločba odbora za pritožbe:
            
            
               Zavrnitev pritožbe kot nedopustne.
            
         
               Tožbeni razlogi:
            
            
               Sodišče prve stopnje naj bi napačno razsodilo v svoji sodbi z dne 16. septembra 2004 v zadevi Metro-Goldwyn-Mayer Lion, T 342/02, proti UUNT, s katero naj bi v podobnih okoliščinah vloženo pritožbo razglasilo za nedopustno. Podredno navaja, da bi lahko bila ta sodba šteta za različno. Končno naj bi odločba oddelka za ugovore močno vplivala na položaj tožeče stranke v ZDA, zato bi se moralo njegovo pritožbo zoper odločbo oddelka za ugovore razglasiti za dopustno.